(GNS) બેંગ્લુરુ, કર્ણાટકમાં ઇલેક્શન કેમ્પેઇન દરમિયાન કોંગ્રેસ પ્રેસિડેન્ટ રાહુલ ગાંધીએ સોમવારે બેરોજગારીના મુદ્દે કેન્દ્ર સરકારને ઘેરવાની કોશિશ કરી. રાયચૂરની રેલીમાં તેમણે કહ્યું, “પીએમ મોદી કહે છે કે દર વર્ષે ૨ કરોડ યુવાનોને રોજગારી આપશે. ચીન માત્ર ૨૪ કલાકમાં ૫૦ હજાર લોકોને રોજગાર આપે છે, જ્યારે નરેન્દ્ર મોદી ૪૫૦ને જ આપી શકે છે. આ આપણા વડાપ્રધાનની સચ્ચાઇ છે.” આ પહેલા રાહુલ દરગાહ પર ગયા અને રોડ શૉ પણ કર્યો. કોંગ્રેસ લીડર્સ અને વર્કર્સની સાથે જમ્યા. ઉલ્લેખનીય છે કે કર્ણાટકમાં આ જ વર્ષે વિધાનસભા ચૂંટણી થવાની છે.